“Միավորված հայեր” կուսակցությունը իր նախորդ հայտարարության մեջ, շատ մեղմ մոտեցավ կատարվածին. առաջարկելով բոյկոտել “Հարսնաքար” սպանդանոցը որպես ժամանցի վայր, հույս ունենալով, որ պատկան մարմիններն ու այրերը և առաջին հերթին Ռուբեն Հայրապետյանն ու նրա հարազատ “Հայաստանի Հանրապետական” կուսակցությունը իրենց ցավակցությունները կհայտնեին, այլ ոչ թե կխուսանավեին: Սակայն այդ ամենը տեղի չունեցավ, ուստի ամենայն պատասխանատվությամբ և ի լուր բոլորի հայտարարում ենք, ”Լավ իմացեք, որ Հայոց բանակի սպա, բժիշկ, մայոր Վահե Ավետյանի արյունը դուք չեք կարող լվանալ ձեր ձեռքերից. սա լցված համբերության բաժակն էր, այն կայծը, որից բոց կբռնկվի”: